Þjóðleikhúsið auglýsir eftir samstarfsverkefnum 11. janúar 2020 Þjóðleikhúsið auglýsir eftir hugmyndum að leiksýningum sem settar yrðu upp í samstarfi leikhússins við leikhópa eða aðra leikárið 2020 - 2021 , í samræmi við 6. grein laga um sviðslistir , 2019 , en þar segir : „ Þjóðleikhúsið skal kosta kapps um samstarf við stofnanir , félög og aðra sem sinna sviðslistum með listrænan ávinning og fjölbreytni að markmiði . Leikhúsið auglýsir eftir samstarfsaðilum ár hvert og gerir formlega samstarfssamninga berist umsókn um samstarf sem er til þess fallið að ná markmiðum ákvæðisins . “ Þjóðleikhúsið vill gjarnan efna til frjós og skapandi samstarfs í þeim tilgangi að efla sviðslistir í landinu . Með umsókn skal senda greinargóða lýsingu á verkefninu , markmiðum verkefnisins , ásamt lista yfir listafólk sem kemur að verkefninu og aðra þátttakendur . Fjárhagsáætlun skal fylgja með umsókn . Leikhúsið kallar einnig eftir hugmyndum og óskum um samstarf af öðru tagi . Leikhúsið kann að óska eftir frekari upplýsingum og / eða samtali um verkefnin . Umsóknir berist Þjóðleikhúsinu með tölvupósti merktum „ Samstarfsverkefni ” á netfangið melkorka@leikhusid.is fyrir mánudaginn 3. febrúar 2020 .